На основу члана 8. Закона о буџету Републике Србије за 2021. годину („Службени гласник РС”, бр. 149/20, 40/21 и 100/21) и члана 42. став 1. Закона о Влади („Службени гласник РС”, бр. 55/05, 71/05 - исправка, 101/07, 65/08, 16/11, 68/12 - УС, 72/12, 7/14 - УС, 44/14 и 30/18 - др. закон),

Влада доноси

УРЕДБУ О ИЗМЕНИ УРЕДБЕ

О УТВРЂИВАЊУ ПРОГРАМА ДОДЕЛE БЕСПОВРАТНИХ СРЕДСТАВА ЗА КУПОВИНУ СЕОСКЕ КУЋЕ СА ОКУЋНИЦОМ НА ТЕРИТОРИЈИ РЕПУБЛИКЕ СРБИЈЕ ЗА 2021. ГОДИНУ

Члан 1.

У Уредби о утврђивању Програма доделe бесповратних средстава за куповину сеоске куће са окућницом на територији Републике Србије за 2021. годину („Службени гласник РС”, броj 64/21), у Програму доделe бесповратних средстава за куповину сеоске куће са окућницом на територији Републике Србије за 2021. годину, у глави I. ПРЕДМЕТ ПРОГРАМА став 2. мења се и гласи:

„Средства намењена за реализацију свих програма Министарства за бригу о селу (у даљем тексту: Министарство) обезбеђенa су чланом 8. Закона о буџету Републике Србије за 2021. годину („Службени гласник РС”, бр. 149/20, 40/21 и 100/21) у оквиру Раздела 35 – Министарство за бригу о селу; Програм 0110 – Планирање и спровођење политике развоја села; Функција 110 – Извршни и законодавни органи, финансијски и фискални послови и спољни послови; Програмска активност 0002 – Унапређење услова живота и рада на селу, очување културно-историјских садржаја и неговање традиције; Економска класификација 463 – Трансфери осталим нивоима власти, у укупном износу од 1.344.620.000,00 динара, а од ког је 573.000.000,00 динара намењено за реализацију Програма.”

Члан 2.

Ова уредба ступа на снагу наредног дана од дана објављивања у „Службеном гласнику Републике Србијеˮ.

05 Број: 110-9968/2021

У Београду, 27. октобар 2021. године

В Л А Д А

ПРЕДСЕДНИК

Ана Брнабић, с.р.